Diari Oficial de la Generalitat Valenciana


Sumari del DOGV 3908, del 02-01-2001 (2000/10250)

ORDRE de 10 d'octubre de 2000, de la Conselleria de Justícia i de les Administracions Públiques, per la qual es desenrotlla el Decret 157/1998, de 29 de setembre de 1998, del Govern Valencià, pel qual es regulen els premis, distincions i condecoracions que siguen concedits per la Generalitat Valenciana als membres dels cossos de la Policia Local de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2000/10/10/(2)/dof/vci/html**

### Dades del document

Número de DOGV
:   3908

Data del DOGV
:   02-01-2001

Secció del DOGV
:   I. DISPOSICIONS GENERALS

Número del document
:   2000/10271


Data del document
:   10-10-2000

Organisme emissor
:   Conselleria de Justícia i Administracions Públiques

Tipus de document
:   Ordre

Correcció d'errades

Anàlisi jurídica

 Descriptors 

:   * policia
    * premi cultural
    * distinció honorífica
    * legislació

ORDRE de 10 d'octubre de 2000, de la Conselleria de Justícia i de les Administracions Públiques, per la qual es desenrotlla el Decret 157/1998, de 29 de setembre de 1998, del Govern Valencià, pel qual es regulen els premis, distincions i condecoracions que siguen concedits per la Generalitat Valenciana als membres dels cossos de la Policia Local de la Comunitat Valenciana. [2000/10171]
  
La disposició final primera del Decret 157/1998, de 29 de setembre de 1998, del Govern Valencià, per la qual es regulen els premis, distincions i condecoracions que siguen concedits per la Generalitat Valenciana als membres dels cossos de la Policia Local de la Comunitat Valenciana, autoritza el conseller competent en matèria de policia per a dictar totes les disposicions que calguen per al seu desenvolupament.
  
Per tant, en ús de les facultats que m'han sigut conferides, previ informe de la Comissió de Coordinació de Policies Locals de la Comunitat Valenciana, en sessió celebrada els dies 29 de juny i 5 de juliol de 2000,
  
ORDENE
  
Article 1. Iniciació
  
Els expedients per a la concessió dels premis, distincions i condecoracions a què es referix l'article 1 del Decret 157/1998, de 29 de setembre, del Govern Valencià, s'iniciaran mitjançant resolució del conseller de Justícia i Administracions Públiques, prèvia proposta de l'òrgan competent de les corporacions locals de la Comunitat Valenciana a què pertanga el candidat, de la Conselleria de Justícia i Administracions Públiques, o de les institucions o organismes públics que desenrotllen la seua activitat relacionada amb la Policia en l'àmbit territorial de la Comunitat Valenciana.
  
Article 2. Documentació prèvia
  
La proposta d'iniciació d'expedient per a la concessió dels premis, distincions i condecoracions de la Generalitat Valenciana en matèria de policies locals, motivada, haurà de contindre:
  
a) Nom, cognoms i altres circumstàncies personals de la persona o persones proposades.
  
b) Curriculum vitae de la persona o persones proposades.
  
c) Descripció detallada del fet o els fets que es consideren mereixedors d'especial reconeixement.
  
d) Certificat de l'acord adoptat per la institució o entitat proposant.
  
e) Qualssevol altres documents que s'hagen produït en relació amb els fets mereixedors del premi, distinció o condecoració.
  
Article 3. Tramitació
  
En l'acte d'iniciació es nomenarà un instructor i un secretari, que, després de la comprovació i avaluació dels mèrits aportats i altres tràmits que es consideren oportuns, elevarà proposta de resolució en termini no superior a tres mesos, des de la recepció del nomenament.
  
De la proposta de resolució s'informarà a la Comissió de Coordinació de Policies Locals de la Comunitat Valenciana.
  
Article 4. Resolució
  
Conclòs l'expedient, el conseller de Justícia i Administracions Públiques resoldrà sobre la concessió del premi, distinció o condecoració, i posarà fi a la via administrativa.
  
Article 5. Entrega
  
Els premis, distincions i condecoracions expedits per la Generalitat Valenciana en l'àmbit del Decret del Govern Valencià 157/1998, de 29 de setembre, s'entregaran en acte públic als interessats.
  
Junt amb les plaques i medalles, s'expedirà el títol corresponent, així com la insígnia de solapa i el passador, si fa el cas.
  
Article 6. Distintius
  
La placa i medalla individual al mèrit policial podrà atorgar-se amb distintiu blanc o blau, atenent les següents circumstàncies:
  
a) Distintiu blau. En atenció a una trajectòria professional de caràcter excepcionalment meritori una vegada transcorreguts, almenys, vint-i-cinc anys de servei actiu, sense tindre cap nota negativa en el seu expedient personal.
  
b) Distintiu blanc. Per actuacions meritòries que suposen una intervenció d'excepcional valor en defensa dels drets i llibertats dels ciutadans, més enllà de l'exigible en el normal exercici de la funció que tenen encomanada.
  
Article 7. Ús
  
Els membres de les policies locals portaran a l'uniforme de gala sobre la butxaca esquerra de la peça d'uniformitat la placa o medalla concedida, i podran portar el passador sobre la mateixa butxaca en les peces d'uniformitat ordinària.
  
La insígnia de solapa podrà ser portada en les peces de paisà per aquelles persones que hagen sigut objecte de concessió de les medalles o plaques incloses en aquesta ordre.
  
Article 8. Descripció
  
Les insígnies corresponents a les diferents plaques, medalles, mencions públiques, felicitacions, passadors i insígnies de solapa, que figuren com a annex en la present disposició, responen a la següent descripció:
  
a) Placa col·lectiva al mèrit policial de la Generalitat Valenciana
  
Distintiu blanc
  
Serà de metall daurat, en forma d'estrela circular de 20 puntes i 45 mm de diàmetre.
  
Sobre aquest cos central se superposarà un cercle lacat en blanc de 33 mm.
  
Al centre d'aquest cercle anirà situat l'escut de la Generalitat Valenciana en relleu daurat de 25 mm d'alt.
  
Entre el perímetre del cercle estrelat daurat i el del cercle blanc figuraran dues branques daurades de llorer en forma circular.
  
Insígnia de solapa:
  
Serà idèntica a la placa, però de dimensions reduïdes (25 mm aproximadament).
  
Passador:
  
Les seues mides seran de 10 x 30 mm.
  
Lacat en blanc i amb l'escut de la Generalitat Valenciana dins i circumdant per un cercle daurat i estrelat.
  
La placa col·lectiva amb distintiu blau serà idèntica a l'anteriorment descrita però lacada en blau.
  
b) Placa individual al mèrit policial de la Generalitat Valenciana
  
(passador i insígnia de solapa i diploma)
  
Distintiu blanc:
  
Serà de metall daurat, en forma de cercle de 45 mm de diàmetre.
  
Sobre aquest cos central se superposarà un cercle lacat en blanc de 26 mm.
  
Al centre d'aquest cercle anirà situat l'escut de la Generalitat Valenciana en relleu daurat de 25 mm d'alt.
  
Entre el perímetre del cos central i el del cercle central blanc figuraran dues branques daurades de llorer en forma circular.
  
Insígnia de solapa:
  
Serà idèntica a la placa, però de dimensions reduïdes (25 mm aproximadament)
  
Passador:
  
Idèntic al de la placa col·lectiva, però amb el cercle daurat només.
  
La placa individual amb distintiu blau serà idèntica a l'anteriorment descrita, però lacada en blau.
  
c) Medalla individual al mèrit policial de la Generalitat Valenciana
  
(passador i insígnia de solapa i diploma)
  
Distintiu blau:
  
Serà de metall daurat en forma d'el·lipse, de 45 x 30 mm. Una altra el·lipse d'esmalt blau (pantone 293) de 33 x 19 mm se centrarà sobre l'anterior.
  
El marge deixat entre ambdues estarà perfilat per dues branques de llorer daurades i en relleu.
  
En l'el·lipse central, d'esmalt blau, anirà en relleu daurat l'escut de la Comunitat Valenciana, de 30 mm.
  
La medalla es portarà penjant d'una cinta de seda que reproduirà els colors de la senyera valenciana, serà de 30 mm d'ampla i 36 mm de longitud, inclòs el passador.
  
La longitud total serà de 85 mm, comptant amb la placa d'unió entre la medalla i la cinta.
  
Insígnia de solapa:
  
El·lipse metàl·lica esmaltada en blau (semblant al de la medalla) de 22 x 15 mm. Al centre, perfilat per dues branques de llorer, figurarà l'escut de la Comunitat Valenciana, ambdós en metall daurat.
  
Passador:
  
Idèntic al descrit anteriorment però d'un fons blau i amb l'escut de la Comunitat Valenciana.
  
La medalla, insígnia de solapa i passador amb distintiu blanc, seran idèntics als descrites, excepte en el color de l'esmalt, que en aquest cas serà blanc.
  
Al dors de les medalles figurarà el text acreditatiu de la seua distinció.
  
d) Medalla col·lectiva al mèrit policial de la Generalitat Valenciana i diploma amb distintiu blanc o blau
  
Distintiu blau
  
Serà de metall daurat, en forma d'estrela circular de 15 puntes i de 45 mm de diàmetre.
  
Sobre aquest cos central se superposarà una altra estrela de 15 puntes lacada en blau, i es formarà així una estrela de 30 puntes alternant daurat i blau.
  
Al centre del blau anirà situat l'escut de la Comunitat Valenciana en relleu daurat i de 25 mm d'alt, alhora rodejat per dues branques daurades de llorer en forma circular.
  
La cinta de què prendrà la medalla serà idèntica a la descrita per a la medalla individual. La seua longitud total serà de 83 mm.
  
Insígnia de solapa:
  
Estrela de 20 puntes, de 20 mm de diàmetre, coberta d'esmalt blau, amb l'escut daurat de la Comunitat Valenciana al centre, de 8 mm d'alt i circumdant per dues branques de llorer també daurades.
  
La medalla, insígnia de solapa i passador, amb distintiu blanc, seran idèntic als descrits, excepte en el color de l'esmalt que en aquest cas serà blanc.
  
e) Menció Pública
  
(diploma)
  
Insígnia de solapa:
  
Serà idèntica a la descrita en l'apartat C, excepte que tota aquesta serà de metall daurat.
  
f) Felicitació
  
(diploma)
  
Insígnia de solapa:
  
Semblant a la descrita en l'apartat D, però en metall daurat.
  
Disposició final
  
La present Ordre entrarà en vigor l'endemà de la seua publicació en el Diari Oficial de la Generalitat Valenciana.
  
València, 10 d'octubre de 2000
  
El conseller de Justícia i Administracions Públiques,
  
CARLOS GONZÁLEZ CEPEDA


Còpia Permalink ELI